﻿Mihail Sebastian si 'publicul muncitoresc La împlinirea a 20 de ani de la moartea lui Mihail Sebastian, am îndrăzni să-i depunem pe mormînt încă un buchet de idei, culese din paginile sale, mai puţin cunos- cute Avea numai 38 de ani cînd a plecat spre steaua lui fără nume, dar apucase să scrie enorm şi dens Fiecare nouă serie de articole descoperite în vreo publicaţie uitată uimeşte prin respiraţia egală, prin spiritualitatea neostenită a frazei în revista „Muncă şi Voie-bună" (director: Mihail Sadoveanu), apărută în anii 1939—1940, alături de alte semnături prestigioase, înregistrăm la un moment dat colaborarea regulată a lui Mihail Sebastian (august 1939 — iunie 1940) Cronici dramatice şi articole despre teatru, cronici literare şi note de lectură adaugă elemente preţioase la dosarul său de convingeri şi nelinişti Este firesc să relevăm, în primul rînd, acele rînduri şi opinii care comple- tează lămuritor ceea ce ştim despre atitudinea sa faţă de muncitorime Sebastian a purtaţ un respect neabătut oamenilor muncii manuale, despre care a scris în repetate rinduri cu o scăpărare a condeiului care mărturisea o reală apropiere afectivă Izolarea sa de pînă la război era întreţinută de reticenţele unei conştiinţe rănite şi derutate Decizia trecerii la acţiuni militante a fost precedată de gînduri şi frămîntări răscolitoare „Aşa- zisul nostru «individualism» — scria Sebastian în 1935 — nu are nimic de împărţit cu o societate, în care nouă zecimi din oameni sunt ţinuţi în zdrobitoare condiţii de inferioritate Omenirea îşi va pune mai curînd sau mai tîrziu problema săracilor şi a bogaţilor Asa-zisul nostru «individualism» nu stă de-a curmezişul acestui drum" ' Sim- patia sa crescîndă pentru muncitori este legată şi de antisemănătorismul organic, structu- ral viziunii lui despre lume, viziune de citadin declarat care includea prezenţa omului de la maşini ca un dat esenţial al existenţei în evul modern Vechile sale ezitări (sen- sibile în romanul De douâ mii ăe ani, unde — între alte probleme — teza „ţărănească" a profesorului Ghiţă Blidaru este pusă în cumpănă cu principiul industrializării, apărat de arhitectul Vieru), sînt resorbite în anii premergători războiului într-unul din primele articole publicate în revista „Muncă şi Voie-bună", M Sebastian exprimă cu claritate punctul său de vedere : „Noi nu credem că maşinismul reprezintă o pervertire a sufle- tului omenesc şi nici nu oftăm după vremurile «patriarhale» ale carului cu boi Maşina face din muncitor un tip omenesc evoluat, cunoscător al multor secrete tehnice Dacă muncitorii reprezintă o categorie socială superioară, este tocmai pentru că munca lor se desfăşoară într-un mediu de civilizaţie tehnică"2 Modalitatea simplistă de explicare a superiorităţii proletariatului este, fireşte, inacceptabilă, dar deficienţele de formaţie nu exclud elementele unei gîndiri sociale avansate, la un scriitor care vedea viitorul apar- ţinînd unor „alte forţe" sociale decît burghezia, şi anume : „proletariatul şi ţărănimea" s Abordînd probleme ale teatrului muncitoresc, Sebastian va pleca de la ideea implicării noului public în acţiunea de înnoire a artei dramatice romîneşti Cu alte cuvinte, nu vom întîlni în cronicile şi articolele ce privesc teatrul pentru muncitori, 1 Mihail Scbastian, Cum am devenit huligan, Ed „Cultura Naţională", 1935, p 61 2 Muncitorii şi drumeţia, M V B , I 10, p 18 3 Cnm am devenit huligan, p 54 84 un punct de vedere restrictiv care să reducă lucrările la necesitatea culturalizării unor spectatori fără diplome universitare Mai întîi atrage atenţia însemnătatea pe care criticul o acordă definirii sarcinilor specifice ale teatrului muncitoresc, care „trebuie să dobîndească o şi mai clară conştiinţă de sine" 4 Comentînd tentativa lui Victor Ion Popa de a juca un clasic al antichităţii (Aristofan) în faţa unei săli de oameni ai muncii, Sebastian observă că raportul dintre scenă şi public obligă în acest caz la o teatralitate maximă a versiunii scenice, prin eliminarea oricărui element livresc Regizorul a fost, după părerea cronicarului, obligat de structura socială a sălii „de a merge direct spre ceea ce este material teatral viu într-o operă, peste care au trecut veacurile"' Fără a trăda textul clasic, despre respectarea căruia Sebastian nu pierde nici aici prilejul de a insista, V I Popa a obţinut — după părerea criticului — un spectacol de „culoare fi vioiciune", în ciuda ideii îndrăzneţe „de a juca spectacolul în măşti" O comedie stră- veche a căpătat, aşadar, din nou viaţă scenică prin raportarea resurselor ei la cerinţele unui public extrem de nou „Oamenii de teatru vor avea de gîndit şi asupra eelor ce se petrec pe scenă si asupra celor ce se întîmplă în sală", conchide cronica într-un ultim omagiu adus receptivităţii unui public „plin de curiozitate", avid de cultură Datele particulare ale acestei categorii de spectatori îl preocupă pe Mihail Sebas- tian nu o singură dată „Publicul acestui teatru este un public viu" 5, scrie el cu un alt prilej Faptul că acest public este „în stare să asculte cu respect, ba chiar cu emoţii, o mare operă de artă " capătă o anume semnificaţie într-o vreme în care scenele centrale jucau, pentru obezi, un repertoriu dezolant Cel care scrisese în 1936 despre „teatrul cu punţile tăiate" pare să distingă în mişcările şi reacţiile sălii din strada Uranus, semnc bune pentru viitorul teatrului romînesc, izolat artificial de problemele şi răspunderile unui timp grav în legătură cu aceste nădejdi trebuie pus şi excelentul său articol, „Caragiale si marele public" 6 Reîntîlnim aici cu emoţie entuziasmul acidulat al autorului Ultimei ore, susţinînd încă o dată viabilitatea pieselor lui Caragiale De data aceasta este mai ascuţit argumentată actualitatea criticii sociale, conţinute în tipologia caragialescă 0 mai precisă adresă o capătă şi indicarea vinovaţilor în procesul nefiresc de îndepărtare a lui Caragiale de public, a cărui presupusă indiferenţă „a fost în oarecare mâsură încurajată de indiferenfa oficială" Dar încă o dată, problema publicului nu este ridicată pentru a documenta asupra succesului sau căderilor unor piese, nu rămîne o problemă „de casă" Mihail Sebastian are în vedere raportul interior dintre sală şi scenă, participarea spectatorului la efortul artistic al interpreţilor Astfel, reprezentarea operelor lui Caragiale în faţa „marelui public" devine implicit un izvor de noi obligaţii artistice şi — mai ales — de noi rezolvări spectaculare Marele public favorizează jucarea lui Caragiale şi „altfel", prin adăugirea unor variante inedite montărilor de prestigiu ale primei scene Mărturisindu-şi respectul pentru realizările de bună tradiţie, Sebastian susţine ideea unei emulaţii între teatre : „E bine ca din cînd în cînd, piesele lui Caragiale să părăsească scena Naţionalului şi să caute în alte teatre, interpreţi noi, un public nou şi o nouă rezonanţă" Pornind de la o idee fundamentală a teatrului de orientare politică, autorul articolului avea să răspundă fără înconjur neîncrederii unor oameni de teatru cu privire la aflarea acelui „public nou", capabil să creeze ambianţa necesarâ investigării inovatoare a textelor caragialeene „în ce ne priveşte — scrie Mihail Sebastian — ne gîndim cu foarte multă curiozitate şi încredere la râsunetul pe care piesele lui Caragiale l-ar putea avea în publicul muncitoresc " La acest public cu suflet mare, acţionînd dezinvolt în numele unei gîndiri adînci şi nesofisticate, criticul dramatic, care, în repetate rînduri, rupsese lănci în bătălia pentru apărarea lui Caragiale, a găsit şi o anume rîvnă justiţiară Atitudinea reprobabilă a detractorilor marelui dramaturg satiric avea să se oprească la porţile sălilor muncitoreşti, unde şi Sebastian se încredinţase că piesele lui Caragiale „vor găsi o primire care să răscumpere, măcar în parte, vechi nedreptăţi" Comunicarea acestor observaţii şi opinii ale unui scriitor care a iubit teatrul cu o luciditate ardentă se alătură informaţiilor pe care le deţinem cu privire la activitatea lui neobosită Mihail Sebastian a scris numai 18 ani Marele număr de pagini lăsate p«sterităţii descoperă, dincolo de cunoscutul său zîmbet sceptic, pasiuni şi credinţe febrile care palpită în frazele sale de o aparenţă geometrică V Mîndra * M V B I, 11, 1 «ept 1939 5 M V B , I, 12, p 26 6 M V B I, 2, p 7 